
ΔΕΛΤΙΟ ΤΥΠΟΥ
Την Τρίτη 3 Δεκεμβρίου 2024 το Σπίτι της Κύπρου και η Εταιρεία Συγγραφέων διοργάνωσαν στο Σπίτι της Κύπρου στην Αθήνα, εκδήλωση τιμής για τους Κύπριους Συγγραφείς - μέλη της Εταιρείας Συγγραφέων, με την ευκαιρία της επετείου των πενήντα ετών από την τουρκική εισβολή στην Κύπρο.

Ο Διευθυντής του Σπιτιού της Κύπρου, Διομήδης Νικήτα, καλωσόρισε τους παρευρισκόμενους και στη συνέχεια χαιρετισμό απηύθυνε ο Πρόεδρος της Εταιρείας Συγγραφέων Ιωσήφ Βεντούρας.
Μίλησαν η Αντιπρόεδρος της Εταιρείας Συγγραφέων, Έρη Σταυροπούλου και ο πρώην Πρόεδρος της Εταιρείας Συγγραφέων, Αλέξης Ζήρας.

Συμμετείχαν με αναγνώσεις κειμένων και προσωπικές αναφορές τους: Ανδρέας Αντωνιάδης, Γιώργος Γεωργής, Κλείτος Ιωαννίδης, Χρίστος Κυθρεώτης, Βάκης Λοϊζίδης,  Μάριος Μιχαηλίδης, Τεύκρος Μιχαηλίδης, Λευτέρης Παπαλεοντίου, Νάσα Παταπίου, Κυριάκος Χαραλαμπίδης.

Ο Χρίστος Κυθρεώτης, ο Βάκης Λοϊζίδης και ο Κυριάκος Χαραλαμπίδης συμμετείχαν μέσω οπτικογραφημένων μηνυμάτων ενώ ο Κλείτος Ιωαννίδης και ο Λευτέρης Παπαλεοντίου απέστειλαν κείμενα τα οποία αναγνώστηκαν από την Έρη Σταυροπούλου και τον Αλέξη Ζήρα. 

Στο πλαίσιο της εκδήλωσης συμμετείχε με μουσικά περάσματα, ο Σάββας Κέττηρος, κιθάρα-τραγούδι.

Η εκδήλωση προβάλλεται από την Υπηρεσία Ζωντανών Διαδικτυακών Μεταδόσεων ΔΙΑΥΛΟΣ του Εθνικού Δικτύου Υποδομών Τεχνολογίας και Έρευνας (ΕΔΥΤΕ) μέσω του συνδέσμου παρακολούθησης: 

https://webcast.grnet.gr/room/1607?eventid=17314

